"My Number One" este un cântec interpretat de Elena Paparizou care, reprezentând Grecia, a câștigat Concursul Muzical Eurovision 2005. Piesa a fost scrisă de Christos Dantis cu versuri în limba engleză, scrise împreună cu Natalia Germanou. Cântecul a adus Greciei prima victorie la Concursul Muzical Eurovision. În 2013 muzicianul Manos Psaltakis a anunțat că o curte grecească i-a dat dreptate privind faptul că el a fost compozitorul adevărat al piesei "My Number One" în fața lui Christos Dantis, cel care este cunoscut ca fiind principalul compozitor al cântecului.